ประกาศสำนักงานปลัดกระทรวงการคลังประกาศสำนักงานปลัดกระทรวงการคลังเรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีดำเนินงานและสถานที่ติดต่อ เพื่อขอรับข้อมูลข่าวสารของสำนักงานรัฐมนตรีและสำนักงานปลัดกระทรวงการคลัง[๑] ด้วยประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการพ.ศ. ๒๕๔๐ ใช้บังคับ ลงวันที่ ๒๔ กุมภาพันธ์ ๒๕๔๑ ข้อ ๑กำหนดให้หน่วยงานของรัฐรวบรวมข้อมูลข่าวสาร ตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่มีผลบังคับอยู่และส่งลงพิมพ์ในราชกิจจานุเบกษาและสำนักงานปลัดกระทรวงการคลังได้มีประกาศลงวันที่ ๒๗ กันยายน ๒๕๔๙ เรื่องโครงสร้างการจัดองค์กรในการดำเนินงานสรุปอำนาจหน้าที่ที่สำคัญวิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานรัฐมนตรี และสำนักงานปลัดกระทรวงการคลัง นั้นโดยที่ได้มีการปรับปรุงโครงสร้างหน่วยงานในสำนักงานปลัดกระทรวงการคลังใหม่จึงเห็นสมควรยกเลิกประกาศสำนักงานปลัดกระทรวงการคลัง ลงวันที่ ๒๗ กันยายน ๒๕๔๙ ดังกล่าวและให้ประกาศโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานรัฐมนตรีและสำนักงานปลัดกระทรวงการคลังใหม่ ดังนี้ข้อ ๑โครงสร้างและการจัดองค์กรในการดำเนินงานของสำนักงานรัฐมนตรีและสำนักงานปลัดกระทรวงการคลัง๑.๑ สำนักงานรัฐมนตรี กระทรวงการคลังมีภารกิจเกี่ยวกับราชการทางการเมืองเพื่อสนับสนุนภารกิจของรัฐมนตรีประสานนโยบายระหว่างกระทรวงโดยสำนักงานรัฐมนตรีมีอำนาจหน้าที่โครงสร้างและการจัดองค์กรในการดำเนินงาน ดังนี้๑.๑.๑ อำนาจหน้าที่(๑)รวบรวมข้อมูลและวิเคราะห์กลั่นกรองเรื่องเพื่อเสนอรัฐมนตรีรวมทั้งเสนอความเห็นประกอบการวินิจฉัยสั่งการของรัฐมนตรี(๒)สนับสนุนการทำงานของรัฐมนตรีในการดำเนินงานทางการเมืองระหว่างรัฐมนตรี คณะรัฐมนตรีรัฐสภาและประชาชน(๓) ประสานงานเกี่ยวกับการตอบกระทู้ ชี้แจงญัตติร่างพระราชบัญญัติและกิจการอื่นทางการเมือง(๔) ดำเนินการพิจารณาเรื่องร้องทุกข์ ร้องเรียนหรือร้องขอความช่วยเหลือต่อรัฐมนตรี(๕)ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานรัฐมนตรีหรือตามที่รัฐมนตรีหรือคณะรัฐมนตรีมอบหมาย๑.๑.๒ โครงสร้างและการจัดองค์กรในการดำเนินงาน(๑) งานบริหารทั่วไป(๒) กลุ่มงานประสานการเมือง(๓) กลุ่มงานสนับสนุนวิชาการ๑.๒ สำนักงานปลัดกระทรวงการคลังมีปลัดกระทรวงการคลัง เป็นผู้บังคับบัญชารับผิดชอบการปฏิบัติราชการและสำนักงานปลัดกระทรวงการคลัง มีอำนาจหน้าที่ โครงสร้างและการจัดองค์กรในการดำเนินงานดังนี้๑.๒.๑ อำนาจหน้าที่สำนักงานปลัดกระทรวงการคลังมีภารกิจเกี่ยวกับราชการประจำทั่วไปของกระทรวงและราชการที่มิได้กำหนดให้เป็นหน้าที่ของกรมใดกรมหนึ่งในสังกัดกระทรวงโดยเฉพาะรวมทั้งกำกับและเร่งรัด ตรวจสอบ ติดตามและประเมินผลการปฏิบัติราชการของส่วนราชการในกระทรวงให้เป็นไปตามนโยบายแนวทางและแผนการปฏิบัติราชการของกระทรวง โดยมีรายละเอียดอำนาจหน้าที่ ดังต่อไปนี้(๑)ประสานงานกับหน่วยงานที่เกี่ยวข้องในการจัดทำนโยบายของกระทรวงเพื่อเสนอต่อรัฐมนตรี(๒) ประสานในการพัฒนายุทธศาสตร์การบริหารของกระทรวง(๓)ดำเนินการเกี่ยวกับกฎหมายและระเบียบที่อยู่ในความรับผิดชอบของกระทรวงและกฎหมายอื่นที่เกี่ยวข้อง(๔)ดำเนินการเกี่ยวกับการตรวจราชการของผู้ตรวจราชการกระทรวงและเรื่องราวร้องทุกข์ของสำนักงานและกระทรวง(๕) ประชาสัมพันธ์ และเผยแพร่กิจกรรม ตลอดจนผลงานของกระทรวง(๖)เสนอความเห็นเพื่อกำหนดนโยบายและแผนการพัฒนาระบบเทคโนโลยีสารสนเทศและการใช้การสื่อสารประโยชน์ของข้อมูลของหน่วยงานในสังกัดกระทรวงและทำหน้าที่เป็นศูนย์ข้อมูลสารสนเทศของกระทรวง(๗)ดำเนินการเกี่ยวกับการบริหารและพัฒนาบุคลากรของกระทรวง รวมถึงการกำหนดนโยบายและวางแผนเพื่อบริหารและพัฒนาบุคลากรของกระทรวง(๘) เสนอแนะนโยบายและมาตรการ ตรวจสอบและติดตามการกระทำความผิดเกี่ยวกับธุรกิจการเงินนอกระบบและเป็นศูนย์ประสานงานกับหน่วยงานที่เกี่ยวข้อง เพื่อป้องปรามการกระทำความผิดอันเป็นอาชญากรรมทางเศรษฐกิจการเงิน(๙) ดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานในสังกัด รวมทั้ง ติดตาม ประเมินผลภายในสำนักงานปลัดกระทรวงและกระทรวง(๑๐) ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานหรือตามที่กระทรวงหรือคณะรัฐมนตรีมอบหมาย๑.๒.๒ โครงสร้างและการจัดองค์กรในการดำเนินงาน(๑) สำนักบริหารกลาง ประกอบด้วย ส่วนอำนวยการส่วนบริหารการคลังและพัสดุ ฝ่ายบริหารงานทั่วไป(๒) ศูนย์เทคโนโลยีสารสนเทศและการสื่อสารประกอบด้วยส่วนนโยบายและสนับสนุนด้านเทคโนโลยีสารสนเทศการสื่อสารส่วนพัฒนาระบบสารสนเทศ ส่วนพัฒนาระบบเครื่องคอมพิวเตอร์และเครือข่ายส่วนบริหารจัดการข้อมูลสารสนเทศ กระทรวงการคลังส่วนพัฒนาระบบงานประมวลผลข้อมูลสารสนเทศ ฝ่ายบริหารงานทั่วไป(๓) สำนักตรวจสอบและประเมินผล ประกอบด้วยส่วนพัฒนาระบบตรวจสอบ ส่วนตรวจราชการ ส่วนแผนและประเมินผล ส่วนรับเรื่องราวร้องทุกข์ฝ่ายบริหารงานทั่วไป(๔) สำนักนโยบายและยุทธศาสตร์ ประกอบด้วยส่วนพัฒนายุทธศาสตร์และแผน ส่วนติดตามและประเมินผล ฝ่ายบริหารงานทั่วไป(๕) สำนักบริหารทรัพยากรบุคคล ประกอบด้วยส่วนบริหารอัตรากำลัง ส่วนบริหารงานบุคคล ส่วนพัฒนาบุคคล ส่วนวินัยและคุณธรรมฝ่ายบริหารงานทั่วไปทั้งนี้ ในสำนักงานปลัดกระทรวงการคลังจัดให้มีกลุ่มงานด้านวิชาการเพื่อสนับสนุนการปฏิบัติงานของสำนักงานโดยรับผิดชอบงานขึ้นตรงต่อปลัดกระทรวงการคลัง ดังต่อไปนี้(๑) กลุ่มพัฒนาระบบบริหาร(๒) กลุ่มตรวจสอบภายใน(๓) กลุ่มงานกฎหมาย(๔) กลุ่มงานป้องปรามการเงินนอกระบบ(๕) กลุ่มสารนิเทศการคลังข้อ ๒สรุปอำนาจหน้าที่ที่สำคัญและวิธีการดำเนินงานของหน่วยงานภายในสำนักงานรัฐมนตรีและสำนักงานปลัดกระทรวงการคลัง มีดังนี้๒.๑ สำนักงานรัฐมนตรี๒.๑.๑ งานบริหารทั่วไปมีอำนาจหน้าที่เกี่ยวกับงานเลขานุการและงานการประชุมของรัฐมนตรีงานบริหารงานทั่วไป และช่วยอำนวยการของสำนักงานรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑.๒ กลุ่มงานประสานการเมืองมีอำนาจหน้าที่เกี่ยวกับการประสานนโยบายระหว่างกระทรวงและประสานงานกับรัฐสภาตามที่รัฐมนตรีมอบหมายการประชาสัมพันธ์ ชี้แจงทำความเข้าใจและให้ข้อมูลแก่สื่อมวลชนรับเรื่องราวร้องทุกข์ของประชาชนและงานรับข้อร้องเรียนหรือร้องขอความช่วยเหลือต่อรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑.๓ กลุ่มงานสนับสนุนวิชาการมีอำนาจหน้าที่เกี่ยวกับการประสานงานกลั่นกรองและให้ความเห็นแก่รัฐมนตรีเกี่ยวกับการจัดทำข้อตกลงการปฏิบัติงานของรัฐมนตรีและรวบรวมรายงานผลการปฏิบัติงานของกระทรวงวิเคราะห์กลั่นกรองเรื่องเสนอต่อรัฐมนตรี ศึกษาและวิเคราะห์สถานการณ์ติดตามความเคลื่อนไหวทางการเมืองและรายงานข้อมูลสำคัญเพื่อการวินิจฉัยสั่งการของรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๒ สำนักงานปลัดกระทรวงการคลัง(๑) สำนักบริหารกลาง มีอำนาจหน้าที่เกี่ยวกับราชการทั่วไปของสำนักงานและราชการที่มิได้แยกให้เป็นหน้าที่ของส่วนราชการใดโดยเฉพาะอำนาจหน้าที่ดังกล่าวให้รวมถึง(ก)ดำเนินการเกี่ยวกับงานสารบรรณของสำนักงานและกระทรวง งานบริหารทั่วไปรวมทั้งงานช่วยอำนวยการและงานเลขานุการของสำนักงานปลัดกระทรวงและกระทรวง(ข) บริหารแผนการเงินและดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงานปลัดกระทรวง รวมทั้งดำเนินการเกี่ยวกับสถานที่และบริเวณโดยรอบกลุ่มอาคารของกระทรวง(ค) ดำเนินการเกี่ยวกับการจัดทำงบประมาณรายจ่ายประจำปีของสำนักงานปลัดกระทรวงและประสานในการจัดทำงบประมาณรายจ่ายประจำปีของกระทรวง(ง) ดำเนินการเกี่ยวกับการประสานงานสำหรับงานในราชการที่มิได้แยกให้เป็นหน้าที่โดยเฉพาะของส่วนราชการและหน่วยงานในสังกัดกระทรวง รวมทั้งการดำเนินการในการทำหน้าที่เป็นฝ่ายเลขานุการในคณะทำงานอนุกรรมการ หรือคณะกรรมการต่าง ๆตามภารกิจหรือกิจกรรมพิเศษที่กระทรวงได้รับมอบหมาย(จ)ดำเนินการในการทำหน้าที่เป็นศูนย์ประสานการปฏิบัติราชการในภูมิภาคของกระทรวงและปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) ศูนย์เทคโนโลยีสารสนเทศและการสื่อสารมีอำนาจหน้าที่(ก) ปฏิบัติงานด้านนโยบาย การบริหารจัดการและส่งเสริมพัฒนาทรัพยากรบุคคลด้านเทคโนโลยีสารสนเทศและการสื่อสารของกระทรวงการคลัง(ข)บริหารจัดการและบูรณาการระบบเครือข่ายข้อมูลของกระทรวงการคลังทั้งในส่วนกลางและส่วนภูมิภาคบริหารจัดการและบูรณาการระบบข้อมูลและการใช้ข้อมูลร่วมกันระหว่างส่วนราชการในสังกัดกระทรวงการคลังและหน่วยงานนอกสังกัดที่เกี่ยวข้อง(ค)บริหารจัดการและกำหนดนโยบายด้านความปลอดภัยของระบบสารสนเทศและการสื่อสารของกระทรวงการคลัง(ง) จัดทำคลังข้อมูลด้านเศรษฐกิจการคลังเพื่อสนับสนุนการบริหารงานกระทรวงการคลังและประสานเชื่อมโยงให้กับผู้บริหารระดับประเทศตลอดจนหน่วยงานที่เกี่ยวข้อง(จ)บริหารจัดการงานสำนักงานของกระทรวงการคลังเพื่อเป็นสำนักงานอิเล็กทรอนิกส์บริหารจัดการการให้บริการระบบสารสนเทศและข้อมูลข่าวสารแก่ข้าราชการกระทรวงการคลังส่วนราชการในสังกัดและสาธารณชนในรูปแบบอิเล็กทรอนิกส์(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักตรวจสอบและประเมินผล มีอำนาจหน้าที่(ก) จัดทำแผนการตรวจราชการประจำปีของกระทรวง(ข)สนับสนุนการปฏิบัติงานของผู้ตรวจราชการกระทรวงโดยทำหน้าที่เป็นทีมผู้ช่วยผู้ตรวจราชการกระทรวงในการตรวจสอบและติดตามการปฏิบัติราชการของหน่วยงานในสังกัดกระทรวงเพื่อให้เป็นไปตามแผนงาน โครงการ และเพื่อให้สอดคล้องกับกฎหมายระเบียบและขั้นตอนที่กำหนด(ค)ประสานและดำเนินการในส่วนที่เกี่ยวข้องกับการตรวจราชการของผู้ตรวจราชการกระทรวงประเมินผลสัมฤทธิ์ของงานตามภารกิจของหน่วยงานในสังกัดกระทรวงรายงานผลความก้าวหน้าในการปฏิบัติงานของหน่วยงานในสังกัดกระทรวง(ง) รับเรื่องราวร้องทุกข์และข้อร้องเรียนของประชาชนที่เกี่ยวข้องกับงานของกระทรวง(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) สำนักนโยบายและยุทธศาสตร์ มีอำนาจหน้าที่(ก)จัดทำแผนแม่บทและแผนการปฏิบัติราชการของกระทรวงให้สอดคล้องกับนโยบายระดับชาติและระดับกระทรวง(ข) จัดทำ พัฒนาและประสานแผนยุทธศาสตร์ของกระทรวงให้ไปสู่การปฏิบัติที่สอดคล้องกับนโยบายและแผนแม่บทของกระทรวงรวมทั้งเร่งรัดติดตามและประเมินผลการปฏิบัติงานตามยุทธศาสตร์ของส่วนราชการในสังกัด(ค) ศึกษา วิเคราะห์ จัดทำข้อมูลเพื่อการเสนอแนะในการกำหนดนโยบายเป้าหมายและผลสัมฤทธิ์ของงานในกระทรวง และเพื่อการกำหนดนโยบาย แผนกลยุทธ์ แผนงานโครงการ รวมทั้งจัดทำและประสานแผนการปฏิบัติงานตามยุทธศาสตร์ของกระทรวง(ง) จัดทำและพัฒนาแผนยุทธศาสตร์และแผนการปฏิบัติราชการของสำนักงานปลัดกระทรวง(จ)ดำเนินการเกี่ยวกับการงบประมาณของส่วนราชการในสังกัดกระทรวงให้สอดคล้องกับนโยบายและแผนกลยุทธ์ของกระทรวง(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) สำนักบริหารทรัพยากรบุคคล มีอำนาจหน้าที่(ก) บริหารจัดการทรัพยากรบุคคลของสำนักงานปลัดกระทรวงและกระทรวงโดยมีหน้าที่ในการจัดทำแผนงานและดำเนินการเกี่ยวกับการบริหารงานบุคคลและการพัฒนาทรัพยากรบุคคลของสำนักงานปลัดกระทรวงและกระทรวง(ข)ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงานปลัดกระทรวงและกระทรวง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) กลุ่มพัฒนาระบบบริหาร มีอำนาจหน้าที่(ก)เสนอแนะให้คำปรึกษาแก่ปลัดกระทรวงการคลังเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง(ข) ติดตาม ประเมินผลและจัดทำรายงานเกี่ยวกับการพัฒนาระบบราชการในสำนักงานปลัดกระทรวงและกระทรวง(ค)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานในสังกัดสำนักงานปลัดกระทรวงและกระทรวง(ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) กลุ่มตรวจสอบภายใน มีอำนาจหน้าที่(ก) ดำเนินการเกี่ยวกับการตรวจสอบด้านการบริหารการเงิน และการบัญชีของสำนักงานปลัดกระทรวงและกระทรวง(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) กลุ่มงานกฎหมาย มีอำนาจหน้าที่(ก)ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่ง อาญางานคดีปกครอง และงานคดีอื่นที่อยู่ในอำนาจของสำนักงานและกระทรวง(ข)สนับสนุนการปฏิบัติงานของที่ปรึกษากฎหมายของกระทรวง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙) กลุ่มงานป้องปรามการเงินนอกระบบมีอำนาจหน้าที่(ก) เสนอแนะนโยบายมาตรการและดำเนินการเกี่ยวกับการป้องกันและปราบปรามการเงินนอกระบบ(ข) รับข้อร้องเรียนจากประชาชนและนิติบุคคลที่ได้รับความเสียหายหรือไม่ได้รับความเป็นธรรมหรือถูกหลอกลวงทั้งในประเทศและต่างประเทศเกี่ยวกับความผิดอันเป็นอาชญากรรมทางเศรษฐกิจการเงิน(ค) ตรวจสอบ ติดตามและดำเนินการเกี่ยวกับผู้มีพฤติการณ์สงสัยว่ากระทำความผิดตามกฎหมายว่าด้วยการกู้ยืมเงินที่เป็นการฉ้อโกงประชาชนและความผิดอันเป็นอาชญากรรมทางเศรษฐกิจการเงิน(ง)เป็นศูนย์ประสานงานกับหน่วยงานที่เกี่ยวข้องทั้งในประเทศและต่างประเทศเพื่อป้องกันและปราบปรามการกระทำความผิดอันเป็นอาชญากรรมทางเศรษฐกิจการเงิน(จ) ปรับปรุงกฎหมายว่าด้วยการกู้ยืมเงินที่เป็นการฉ้อโกงประชาชนและดำเนินการยกร่างกฎหมายที่เกี่ยวข้องกับอาชญากรรมทางเศรษฐกิจการเงินที่อยู่ในความรับผิดชอบของสำนักงานปลัดกระทรวง(ฉ)ปฏิบัติงานเลขานุการในคณะกรรมการที่ตั้งขึ้นตามกฎหมายที่เกี่ยวข้องกับอาชญากรรมทางเศรษฐกิจการเงินที่อยู่ในความรับผิดชอบของสำนักงานปลัดกระทรวงและกระทรวง(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐) กลุ่มสารนิเทศการคลัง มีอำนาจหน้าที่(ก)จัดทำหรือพัฒนารูปแบบหรือวิธีการสร้างภาพลักษณ์และบริหารช่องทางการสื่อสารและการให้บริการสารนิเทศด้านการคลัง(ข)กำหนดกลยุทธ์ในการให้บริการสารนิเทศด้านการคลังเชิงรุกเพื่อสร้างความรู้ความเข้าใจในการดำเนินนโยบายเศรษฐกิจการเงิน และการคลัง(ค)วิเคราะห์และประมวลผลสารนิเทศด้านการคลังเพื่อใช้ในการกำหนดหลักเกณฑ์และแนวทางในการให้ข้อมูลสารนิเทศด้านการคลัง(ง) กำกับ ดูแลประสานงานและให้คำแนะนำแก่ส่วนราชการและรัฐวิสาหกิจในสังกัดกระทรวงการคลังเกี่ยวกับการประชาสัมพันธ์และเผยแพร่ข้อมูลสารนิเทศด้านการคลัง(จ) ประชาสัมพันธ์และเผยแพร่กิจกรรมตลอดจนผลงานของสำนักงานปลัดกระทรวงและกระทรวง(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานรัฐมนตรีและสำนักงานปลัดกระทรวงการคลังติดต่อได้ที่ ศูนย์ข้อมูลข่าวสารราชการของสำนักงานปลัดกระทรวงการคลัง สำนักงานปลัดกระทรวงการคลังอาคารกระทรวงการคลัง ถ. พระราม ๖ พญาไท กรุงเทพ ฯ ๑๐๔๐๐ โทร. ๐๒ - ๒๗๓ - ๙๐๒๑ ต่อ๒๖๔๒, ๒๖๔๓ประกาศณ วันที่ ๑๘ กุมภาพันธ์ พ.ศ. ๒๕๕๒ศุภรัตน์ควัฒน์กุลปลัดกระทรวงการคลังปริยานุช/ผู้จัดทำ๔พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๖๑ ง/หน้า ๕๕/๒๔ เมษายน ๒๕๕๒